arnastofnun/IGC-2024 huggingface dataset:
Things You Can Tell Just by Looking at Her

Things You Can Tell Just by Looking at Her er bandarísk kvikmynd sem Rodrigo García Barcha leikstýrði og skrifaði með Cameron Diaz, Glenn Close, Calista Flockhart, Amy Brenneman og Holly Hunter í aðalhlutverkum. Myndin var frumsýnd á Kvikmyndahátíðinni í Cannes árið 2000 og hlaut "Un Certain Regard" verðlaunin. Holly Hunter var tilnefnd till Emmy verðlauna sem besta leikkona í aukahlutverki fyrir myndina.
The Holiday

The Holiday er bandarísk rómantísk-gamanmynd frá árinu 2006 sem Nancy Meyers leikstýrði, skrifaði og framleiddi. Cameron Diaz, Jude Law, Kate Winslet og Jack Black fara með aðalhlutverk í myndinni sem fjallar um tvær ókunnugar konur, eina í Bandaríkjunum og eina í Bretlandi, sem eru báðar í ástarsorg og ákveða að skiptast á húsum yfir jólin.

Leikendur.

Dustin Hoffman kemur fram í cameo hlutverki í myndinni í vídeóleigu. Lindsay Lohan, sem hafði leikið í myndinni "The Parent Trap" sem Meyers leikstýrði og James Franco koma einnig fram í stiklunni sem Amanda vinnur að sem heitir "Deception".
IPod touch

iPod touch (stundum kallaður iTouch) er tónlistarspilari, lófatölva, leikjatölva og nettæki sem hannaður var af Apple. iPod touch er eina iPodtækið sem er með fjölsnertiskjá eins og þeim sem er í iPhone. Það er líka fyrsti iPod með Wi-Fi og innbyggðum aðgangi að netverslununum iTunes Store og App Store. Þetta gerir notendum kleift að niðurhala tónlist og forrit beint í tækið án þess að tengja það við tölvu. Frá og með mars 2011 hefur Apple selt yfir 60 milljónir tæki.

iPod touch keyrir iOS stýrikerfið sem tækin iPhone og iPad keyra líka. Með iPod touch er hægt að lesa rafbækur frá iBookstore og halda FaceTime-vídeósamtöl.
Guðfinna Þorsteinsdóttir

Guðfinna Þorsteinsdóttir (1891 – 1972) var íslensk skáldkona sem gaf út ljóð og frásöguþætti undir skáldanafninu Erla skáldkona.

Guðfinna fæddist á Skjögrastöðum á Völlum. Foreldrar hennar voru Rannveig Sigfúsdóttir (1869-1952) frá Skjögrastöðum og Þorsteinn Eiríksson (1860-1929) frá Gröf í Eiðaþinghá.

Átta ára gömul var Guðfinna send í fóstur til Krossavíkur í Vopnafirði. Árið 1917 giftist Guðfinna Pétri Valdimari Jóhannessyni (1893-1953) frá Syðri-Vík. Þau hófu búskap sinn á heiðarbýlinu Brunahvammi í Fossdal í Vopnafirði.

Eftirfarandi vísu orti Guðfinna í Brunahvammi:

Guðfinna og Valdimar fluttust nokkrum sinnum búferlum í hjúskapartíð sinni. Í Brunahvammi voru þau frá 1917-1922, þaðan fluttust þau til Hróaldsstaða, árið 1924 flutti svo fjölskyldan að Felli þar sem þau bjuggu í þrjú ár. Árið 1927 fluttu þau svo í Teig þar sem fjölskyldan bjó til ársins 1954. Guðfinna og Valdimar eignuðust níu börn.

Guðfinna, undir skáldanafninu Erla, gaf út bækurnar "Hélublóm" (1937), "Fífulogar" (1945), "Slagur vindhörpunnar" (þýðing á skáldsögu William Heinesen) (1956), "Völuskjóða" (1957), "Æfintýri dagsins" (1958) og "Vogrek" (1959).
Magnús Kristjánsson

Magnús Júlíus Kristjánsson (18. apríl 1862 – 8. desember 1928) var íslenskur athafna- og stjórnmálamaður, alþingismaður í rúma tvo áratugi og fjármálaráðherra 1927 – 1928.

Magnús var fæddur á Akureyri, sonur Kristjáns Magnússonar húsmanns þar og konu hans Kristínar Bjarnadóttur. Hann lærði beykisiðn og lauk prófi í þeirri iðngrein í Kaupmannahöfn 1882. Hann vann síðan að verslunarstörfum á Akureyri og rak eigin útgerð og verslun þar frá 1893 til 1917. Árið 1918 varð hann forstjóri Landsverslunarinnar og gegndi því starfi til 1927.

Hann var alþingismaður Akureyringa 1905-1908 og aftur frá 1913-1922 og síðan landskjörinn þingmaður frá 1926 til dauðadags. Hann átti einnig lengi sæti í bæjarstjórn Akureyrar. Framan af sat Magnús á þingi fyrir Heimastjórnarflokkinn en gekk í Framsóknarflokkinn þegar hann var stofnaður og varð einn af forystumönnum hans. Hann var formaður miðstjórnar flokksins frá 1926. Þann 28. ágúst 1927 tók hann við starfi fjármaálaráðherra í ríkisstjórn Tryggva Þórhallssonar. Hann dó í Kaupmannahöfn í desember 1928 eftir að hafa verið skorinn upp við innvortismeini og tók Tryggvi sjálfur við embætti fjármálaráðherra til bráðabirgða en síðar Einar Árnason.

Kona Magnúsar var Dómhildur Jóhannesdóttir.
Handknattleiksárið 1953-54

Handknattleiksárið 1953-54 var keppnistímabilið í íslenskum handknattleik sem hófst haustið 1953 og lauk sumarið 1954. Ármenningar urðu Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.

Karlaflokkur.

1. deild.

Ármenningar urðu Íslandsmeistarar. Keppt var í sex liða deild með einfaldri umferð.

Víkingur féll í 2. deild á markatölu.

2. deild.

Þróttur fór með sigur af hólmi og tryggði sér sæti í 1. deild. Keppt var í þriggja liða deild með einfaldri umferð, auk gestaliðs.

Góðtemplarastúkan Sóley frá Reykjavík tók þátt í mótinu sem gestur. Liðið tapaði öllum leikjum sínum, en úrslitin voru ekki talin með við lokaniðurröðun.

Kvennaflokkur.

1. deild.

Framarar urðu Íslandsmeistarar í meistaraflokki kvenna fimmta árið í röð. Leikin var einföld umferð í sex liða deild.

Landslið.

Engir formlegir landsleikir fóru fram á tímabilinu.
SSHFS

SSHFS (dregið af enska "SSH Filesystem", „SSH-skráakerfi“) er skráakerfisforrit sem tengir og meðhöndlar möppur og tölvuskrár sem eru á fjartengdum þjóni, en til þess notar það SSH-skráaflutningsreglurnar (SFTP). Núverandi útgáfa SSHFS notast við FUSE til þess meðhöndla skráakerfið án þess að breyta kóða stýrikerfiskjarnans.
Tvö líf

Tvö líf er önnur breiðskífa Stjórnarinnar.
Handknattleiksárið 1941-42

Handknattleiksárið 1941-42 var keppnistímabilið í íslenskum handknattleik sem hófst haustið 1941 og lauk sumarið 1942. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur.

1. deild.

Valsmenn urðu Íslandsmeistarar á fullu húsi stiga. Einungis fjögur félög sendu lið til keppni í meistaraflokki, en önnur félög tóku þátt í keppni 1. flokks. Leikin var einföld umferð.

Kvennaflokkur.

1. deild.

Ármannsstúlkur urðu Íslandsmeistarar í kvennaflokki eftir sigur á Haukum. Þrjú lið voru skráð til keppni en Víkingar gáfu leiki sína. Því fór aðeins einn leikur fram í mótinu.
Ralph Waite

Ralph Waite (fæddur 22. júní 1928; d. 13. februar 2014) var bandarískur leikari sem er þekktastur fyrir hlutverk sín í The Waltons, Carnivàle, NCIS og Days of Our Lives.

Einkalíf.

Waite er fæddur og uppalinn í White Plains, New York. Stundaði nám við Bucknell-háskóla í Lewisburg, Pennsylvaníu. Waite var meðlimur bandaríska sjóhersins frá 1946-1948. Waite stundaði mastersnám við Guðfræðideild Yale-háskóla og vann sem ritstjóri hjá Harper &amp; Row í New York áður en hann gerðist leikari. Waite hefur verið giftur þrisvar sinnum og á hann þrjár dætur en ein þeirra lést þegar hún var níu ára. Waite bauð sig fram til þrisvar sinnum til þings í Kaliforníu sem Demókrati en náði aldrei inn.

Ferill.

Leikhús.

Waite byrjaði að koma fram í leikhúsum árið 1963 þegar hann lék í "Marathon 33" sem prestur við ANTA Playhouse leikhúsið. Árið 1964 þá kom hann fram í "Blues for Mister Charlie" og "Traveller Without Luggage". Önnur leikrit sem Waite hefur komið fram í eru: "Lake Hollywood", "Twelfth Night", "Hamlet" og "Hogan´s Goat".

Sjónvarp.

Waite er þekktastur fyrir hlutverk sín í sjónvarpi, en fyrsta hlutverk hans var í sjónvarpsmyndinni "The Borgia Stick" frá 1967. Wait kom fram sem gestaleikari í N.Y.P.D. og Roots. Árið 1972 þá var Waite boðið hlutverk í The Waltons sem John Walton Sr. Sem hann lék til ársins 1981. Eftir það þá lék hann í nokkrum sjónvarpsmyndum og síðan árið 1996 þá lék hann Malcolm Dietrich í Murder One. Árið 2003 þá var Waite boðið hlutverk í Carnivàle sem presturinn Norman Balthus sem hann lék til ársins 2005. Waite hefur síðan 2008 verið með stór gestahlutverk í NCIS sem Jackson Gibbs, faðir Jethro Gibbs og í Days of Our Lives sem presturinn Matt frá 2009-2010. Waite hefur einnig komið fram sem gestaleikari í sjónvarpsþáttum á borð við: Time Trax, All My Children, Cold Case, Grey's Anatomy, Bones og Off the Map.

Kvikmyndir.

Fyrsta hlutverk Waite var árið 1967 í kvikmyndinni Cool Hand Luke og hefur hann síðan leikið í kvikmyndum á borð við: "Five Easy Pieces", The Mangificent Seven Ride, The Bodyguard, Sunshine State og Letters to God.

Leikhús.

ANTA Playhouse

Music Box Theatre

Longacre Theatre

Linda Gross Theater

Peter Norton Space

Signature Theatre

Lucille Lortel Theatre

Union Square Theatre

Joseph Papp Public Theater/Newman Theater

Delacorte Theatre

Circle in the Square Downtown

Theater at St. Clement´s Church
Mortal Kombat (kvikmynd)

Mortal Kombat er bandarísk kvikmynd frá árinu 1995 sem Paul Anderson leikstýrði og er byggð á" Mortal Kombat"-tölvuleikjaseríunni. Kvikmyndin fjallar um stríðsmannin Liu Kang og lögreglukonuna Sonyu Blade og ferð þeirra til þess að berjast við illa galdramanninn Shang Tsung og stríðsmenn hans til þess að bjarga jörðinni. Innblásturinn fyrir myndina var fyrsti tölvuleikurinn í "Mortal Kombat" seríunni þó að persónur og kraftar frá "Mortal Kombat II" hafi komið við sögu. Myndin var tekin upp í Los Angeles og í Taílandi. Kvikmyndin kom út þann 18. ágúst 1995 í Bandaríkjunum og var mjög vinsæl meðal aðdáenda leikjanna þrátt fyrir að fá mjög mismunandi dóma frá gagnrýnendum. Framhald myndarinnar "" kom út árið 1997.
Samsteypa (leturfræði)

Í leturfræði á samsteypa við samtengingu tveggja eða fleiri bókstafa. Samsteypur eru notaðar í stað fyrir einstaka bókstafa til þess að koma í veg fyrir óviljandi skörun milli heila. Samsteypur eru orðnar úr bókstöfum sem skrifaðir voru saman í handritum, annaðhvort til að láta skrifarann skrifa hraðara eða til útlits. Sumar samsteypur eru komnar af skammstöfunum sem skrifarar bjuggu til sjálfir. Svona skammstafanir voru notaðar mjög víða á tíma handritagerðar.

Tegundir.

Einn algengasti bókstafur sem er gerður að samsteypu með öðrum bókstöfum er f, til dæmis ﬁ. Meðal annarra samsteypna með f eru fj, fl (ﬂ), ff (ﬀ), ffi (ﬃ) og ffl (ﬄ). Notkun þessara samsteypna fer samkvæmt stíl, en sumar samsteypur verð að nota í sumum tungumálum, og þær mega vera talnar bókstafir. Dæmi um þetta er þýska samsteypan ß (þ. "esszett"), sem er samtengingu „langs S“ ſ og s eða z. Þessi samsteypa er víða notuð í Þýskalandi og Austurríki í stað fyrir að skrifa "ss", en ekki í öllum tilfellum, og hún er aldrei notuð í Sviss. Í hástöfum er hún ekki notuð og skrifað er aðeins "SS".

Uppruni.

Sumir heilar sem eru talnir bókstafir eiga rætur að rekja til samsteypna. Til dæmis voru þýsku bókstafirnir "ä", "ö" og "ü" upprunnulega samsteypur af "ae", "oe" og "ue", þar sem e-ið var skrifað fyrir ofan hinum bókstöfum ("aͤ", "oͤ", "uͤ"). Bókstafurinn Å á svipaðan uppruna: hann varð til úr samsteypu af "a" og "o". Hann er nú á dögum talinn bókstafur og á eigin pláss í stafrófinu. Þetta er ólíkt þýsku bókstöfunum, sem eru ekki talnir sjálfstandandi bókstafir heldur afbrigði af "a", "o" og "u". Hvort samsteypa er talin bókstafur eða afbrigði af öðrum bókstafi er mismunandi eftir tungumáli. Til dæmis á íslensku er æ talinn bókstafur og á eigin hljóð, en á til dæmis ensku er hann talinn samsteypa af "a" og "e", hljóðið er sama hvort sé skrifað "æ" eða "ae".

Ein algengasta samsteypa sem er í daglegri notkun er táknið &amp; (e. "ampersand"). Samsteypa þessi var upprunlega blanda af bókstöfunum E og t ("et" þýðir „og“ á latínu). "&amp;" er notað víða á ensku og frönsku en ekki svo mikið á öðrum tungumálum. Þannig að hún er notuð svo víða er hún ekki lengur talin samsteypa heldur tákn, en hún hefur verið talin bókstafur í fortíðinni. Annað dæmi um tákn sem varð til úr samsteypu er dalartakníð $ sem gæti verið skammstöfun á pesó.
Stjórnin (breiðskífa)

Stjórnin er þriðja breiðskífa Stjórnarinnar.
Mjölnir (íþróttafélag)

Mjölnir er íþróttafélag sem var stofnað 2005 og sérhæfir sig í bardagaíþróttum. Félagið notaðist við sal við Mýrargötu 2-8 til ársins 2011 en þá vék hann fyrir hóteli og félagið flutti á Seljaveg 2. Félagið heldur árlega bardagaíþróttamótið Mjölnir Open og árið 2009 unnu félagsmenn Mjölnis til flestra verðlauna á Íslandsmótinu í brasilísku jiu-jitsu.
Basapar

Basapar er í sameindalíffræði og erfðafræði tveir mótstæðir basar í DNA-gorminum sem tengjast saman með vetnistengjum, þar sem adenín (A) tengist týmín (T) og sýtósín (C) tengist gúanín (G).
Riolu

Riolu er lítill Pokémon hundur. Fætur og búkur hans eru svartir og skottið blátt með gulum kraga. Á handarbaki hans eru kringlóttir hringir sem gætu verið byrjunin á oddum hans. Hann er með svarta „grímu“ og rauð augu. Hann stendur oft á tánum, eins og Lucario.
Sundfélag ÍBV

Sundfélag ÍBV er hluti af héraðssambandi ÍBV. Sundið er ein af tveimur elstu íþróttagreinum Vestmannaeyja.

Heimildir um sund og knattspyrnukennslu Björgúlfs Ólafssonar læknis ná aftur til ársins 1903.&lt;br&gt;Sundfélag ÍBV var stofnað árið 1977.

Formaður félagsins er Drífa Þöll Arnardóttir

Þjálfari.

Yfirþjálfari Sundfélags ÍBV er Svanhildur Eiríksdóttir.
Seguljárnsteinn

Seguljárnsteinn er frumsteind sem finnst í basísku bergi. Seguljárnsteinn er svartur að lit og næstalgengasta frumsteindin á eftir sílíkati. Annað nafn yfir Seguljárnstein er Magnetít.
Handknattleiksárið 1991-92

Handknattleiksárið 1991-92 var keppnistímabilið í íslenskum handknattleik sem hófst haustið 1991 og lauk vorið 1992. FH-ingar urðu Íslandsmeistarar í karlaflokki og Víkingsstúlkur í kvennaflokki.

Karlaflokkur.

1. deild.

FH-ingar urðu Íslandsmeistarar í meistaraflokki karla. Notast var við nýtt keppnisfyrirkomulag. Keppt var í einni tólf liða deild með tvöfaldri umferð. Átta efstu liðin fóru í úrslitakeppni með útsláttarfyrirkomulagi.

"Úrslitakeppni um fall"

Úrslitakeppni 1. deildar.

"8-liða úrslit"

"Undanúrslit"

"Úrslit"

2. deild.

Þór Ak. sigraði í 2. deild og færðist upp í 1. deild ásamt ÍR-ingum. Keppt var í tíu liða deild með tvöfaldri umferð.

Bikarkeppni HSÍ.

FH sigraði í bikarkeppninni í fyrsta sinn eftir úrslitaleik gegn Val.

"16-liða úrslit"

"8-liða úrslit"

"Undanúrslit"

"Úrslit"

Evrópukeppni.

Evrópukeppni meistaraliða.

Valsmenn kepptu í Evrópukeppni meistaraliða og komust í 8-liða úrslit.

"1.umferð"

"16-liða úrslit"

"8-liða úrslit"

Evrópukeppni bikarhafa.

ÍBV keppti í Evrópukeppni bikarhafa, en féll úr leik í 1. umferð.

"1. umferð"

Evrópukeppni félagsliða.

Víkingar kepptu í Evrópukeppni félagsliða.

"1. umferð"

"16-liða úrslit"

Kvennaflokkur.

1. deild.

Víkingur varð Íslandsmeistari í meistaraflokki kvenna í fyrsta sinn. Íslandsmótið fór fram í einni 11 liða deild með tvöfaldri umferð og léku átta efstu liðin um meistaratitilinn með útsláttarfyrirkomulagi.

Úrslitakeppni 1. deildar.

"8-liða úrslit"

"undanúrslit"

"úrslit"

Bikarkeppni HSÍ.

Víkingur sigraði í bikarkeppninni í fyrsta sinn eftir úrslitaleik gegn FH.

"1. umferð"

"8-liða úrslit"

"Undanúrslit"

"Úrslit"

Evrópukeppni.

Evrópukeppni meistaraliða.

Stjörnustúlkur kepptu í Evrópukeppni meistaraliða, en féllu úr leik í 1. umferð.

"1. umferð"

Evrópukeppni bikarhafa.

Framstúlkur kepptu í Evrópukeppni bikarhafa, en féllu úr leik í 1. umferð.

"1. umferð"

Evrópukeppni félagsliða.

Víkingsstúlkur kepptu í Evrópukeppni félagsliða, en féllu úr leik í forkeppni.

"Forkeppni"
Handknattleiksárið 2002-03

Handknattleiksárið 2002-03 var keppnistímabilið í íslenskum handknattleik sem hófst haustið 2002 og lauk vorið 2003. Haukar urðu Íslandsmeistarar í karlaflokki og ÍBV í kvennaflokki.

Karlaflokkur.

1. deild.

Haukar urðu Íslandsmeistarar í meistaraflokki karla. Líkt og árið áður kepptu fjórtán lið á Íslandsmótinu og léku þau því í einni deild með tvöfalda umferð. Ekkert lið féll úr deildinni en átta efstu liðin fóru í úrslitakeppni með útsláttarfyrirkomulagi.

Úrslitakeppni 1. deildar.

"8-liða úrslit"

"Undanúrslit"

"Úrslit"

Bikarkeppni HSÍ.

HK sigraði í bikarkeppninni í fyrsta sinn eftir úrslitaleik gegn Aftureldingu.

"Undanúrslit"

"Úrslit"

Evrópukeppni.

Tvö íslensk félagslið tóku þátt í Evrópukeppni: Haukar og Grótta/KR.

Evrópukeppni bikarhafa.

Haukar kepptu í Evrópukeppni bikarhafa, hófu keppni í 2. umferð og komust í 16-liða úrslit.

"2. umferð"

"32-liða úrslit"

"16-liða úrslit"

Áskorendakeppni Evrópu.

Grótta/KR keppti í Áskorendakeppni Evrópu, hóf keppni í 2. umferð og komst í 8-liða úrslit.

"2. umferð"

"32-liða úrslit"

"16-liða úrslit"

"8-liða úrslit"

Kvennaflokkur.

1. deild kvenna.

Eyjastúlkur urðu Íslandsmeistarar í meistaraflokki kvenna. Keppt var í einni tíu liða deild með þrefaldri umferð. Átta efstu liðin fóru í úrslitakeppni með útsláttarfyrirkomulagi.

Úrslitakeppni 1. deildar.

"8-liða úrslit"

"Undanúrslit"

"Úrslit"

Bikarkeppni HSÍ.

Haukar sigruðu í bikarkeppninni eftir úrslitaleik gegn ÍBV.

"Undanúrslit"

"Úrslit"

Evrópukeppni.

Aðeins eitt íslenskt félag sendi lið til þátttöku í Evrópukeppni í kvennaflokki.

Áskorendakeppni Evrópu.

ÍBV keppti í . Liðið komst í undanúrslit en tapaði þar fyrir Nürnberg sem síðar varð Evrópumeistari.

"1. umferð"

"16-liða úrslit"

"8-liða úrslit"

"Undanúrslit"
People

People (upprunalega kallað "People Weekly") er bandarískt slúðurblað sem gefið er út vikulega af Time Inc. Um það bil helmingur blaðsins eru greinar um frægt fólk og hinn helmingurinn inniheldur áhugaverðar sögur af venjulegu fólki. Vefsíða blaðsins (People.com) fjallar bara um sögur af stjörnum. Blaðið ku vera best þekkt fyrir árlegu tölublöð sín sem útnefna „Fallegasta fólk í heimi“, „Best klæddu stjörnurnar“ og „Kynþokkafyllsti maður á lífi“. Fyrsta tölublaðið var gefið út þann 4. mars 1974 og voru þá viðtöl við Miu Farrow, Gloriu Vanderbilt, Alexandr Solzhenitzyn og eiginkonur týndra hermanna í Víetnamstríðinu.
Farrelly-bræðurnir

Peter John Farrelly (fæddur 17. desember 1956) og Robert Leo „Bobby“ Farrelly, Jr. (fæddur 17. júní 1958), betur þekktir sem Farrelly-bræðurnir, eru bandarískir handritshöfundar og leikstjórar sem hafa framleitt tíu myndir saman, þar á meðal "There's Something About Mary", "Dumb and Dumber", "Me, Myself &amp; Irene" og "Hall Pass".

Bræðurnir eru frá Cumberland í Rhode Island og flestar myndir þeirra gerast í því fylki eða annars staðar í Nýja Englandi. Íþróttir koma mikið við sögu í mörgum myndum þeirra og ráða þeir oft fræga íþróttamenn í cameo-hlutverk. Þeir hafa fengið bæði gagnrýni og hrós fyrir notkun sína á fötluðum einstaklingum í sumum myndanna. Oft eru fötluðu persónurnar þeirra bráðklárar á meðan að þeir hraustu eru heimskir. Í þremur af myndum þeirra, ("There's Something About Mary", "Dumb and Dumber" og "Shallow Hal"), hefur aðalkvenpersónan kallast Mary en móðir bræðranna heitir Mariann.
Zhengzhou

Zhengzhou er höfuðborg Henan héraðs í Kína.

Árið 2020 þegar síðasta manntal var gert í Kína, var íbúafjöldi borgarkjarna Zhengzhou 9.879.029 en íbúafjöldi undir lögsögu borgarinnar voru 12.600.574.
HD 85512 b

HD 85512 b er risajörð, 3,6 sinnum massameiri en jörðin..
Þorpið (bók)

Þorpið er ljóðabók eftir Jón úr Vör. Hún var samin í Svíþjóð. Þorpið setti fram nýtt form í íslenskri ljóðalist og kom út árið 1946. Þar þverbrýtur Jón hið hefðbunda form ljóða. Hann hefur enga reglu í ríminu, ljóðstafasetningu og hrynjanda þar sem það finnst í ljóðum hans. Þetta er fyrsta safn óbundinna ljóða, sem á sínum tíma voru kölluð "atómljóð" og ollu miklu fjaðrafoki. Hann er því frumherji þessa ljóðstíls sem er orðinn ríkjandi í íslenskum ljóðskap.

Í Þorpinu er einum flokki ljóða gefinn mest athygli en í honum eru ljóð ort frá sjónarhorni lítils stráks sem ólst upp hjá fósturforeldrum. Í kennslubókinni „Tíminn er eins og vatnið“ segir frá því að Jón hafi gefið það út að hann hafi verið strákurinn í hlutverki ljóðmælanda.

Þorpið er einhver þekktasta ljóðabók sem gefin hefur verið út á Íslandi.
Of Monsters and Men

Of Monsters and Men er íslensk hljómsveit sem spilar þjóðlagapopp. Árið 2010 vann bandið Músíktilraunir, sem er árleg keppni hljómsveita á Íslandi.

Meðlimir hljómsveitarinnar, sem koma úr Keflavík og Garðabæ, eru Nanna Bryndís Hilmarsdóttir (söngur/gítar), Ragnar „Raggi“ Þórhallsson (söngur/gítar), Brynjar Leifsson (gítar), Arnar Rósenkranz Hilmarsson (trommur), Páll Kristjánsson (bassi).

Saga hljómsveitarinnar.

Hljómsveitin var byggð upp úr mismunandi sólóverkefnum. Upphafið var þegar Nanna Bryndís ákvað að bæta við sitt sólóverkefni Songbird. Hljómsveitin spilaði á Músíktilraunum með fjóra meðlimi, Nönnu Bryndísi, Ragga, Brynjari og Arnari. Eftir Músíktilraunir bættu þau við Árna og Kristjáni og byrjuðu að spila á tónleikum og vinna að nýjum lögum. Tónleikar á Iceland Airwaves var hluti af verðlaunum frá Músíktilraunum og það var þar sem bandaríska útvarpsstöðin frá Seattle KEXP tók upp lagið Little Talks frá stofutónleikum Of Monsters and Men. Hljómsveitin fór á í Norður-Ameríku túr fyrst árið 2012 og var uppselt á alla 20 tónleika þeirra þar.

My Head Is An Animal (2011–2013).

"My Head Is An Animal" er fyrsta plata bandsins og kom út í september 2011 á Íslandi undir plötufyrirtækinu Record Records og í apríl 2012 í Bandaríkjunum undir Universal. Platan hefur farið í gullsölu á Íslandi og fékk hljómsveitin gullplöturnar afhentar um jólin 2011 frá Record Records. Platan fór beint í sjötta sæti bandaríska Billboard-listans og seldi hljómsveitin 55 þúsund eintök í fyrstu viku í sölu í Bandaríkjunum. Engin íslensk hljómsveit hefur náð svona hátt áður en sala á iTunes taldi mikið.

Into the Woods (2011).

Þann 20. desember 2011 gaf bandið út smáskífuna "Into The Woods" sem innihélt fjögur ný lög með sveitinni. Þessi lög enduðuð svo á bandarísku útgáfu My Head Is An Animal. Tímaritið "Rolling Stone" hafði orð á því eftir útgáfu plötunnar að Of Monsters and Men væri hið nýja Arcade Fire og Mumford &amp; Sons Íslands. Into the Woods hefur selst í yfir 50.000 eintökum síðan hún kom út í desember í Bandaríkjunum.
Rauðarárstígur

Rauðarárstígur er gata í Reykjavík milli Miklubrautar og Skúlagötu, austan Norðurmýrar, kennd við lækinn Rauðará, sem nú rennur í ræsi undir götunni. Yfir Rauðará lá áður brúarstubburinn Hlemmur.

Við götuna eru starfræktar ýmsar verslanir og þjónustufyrirtæki. Má þar nefna ísbúðina Herdísi, þar sem áður var söluturninn Draumurinn, söluturninn Svarta svaninn, Gallerý Fold, veitingastaðinn Resto og steikhúsið Rauðará.
Sundhöll Hafnarfjarðar

Sundhöll Hafnarfjarðar er yfirbyggð 25 m sundlaug í Hafnarfirði á því svæði sem nefnt er Krosseyrarmalir.

Bygging sundlaugarinnar hófst árið 1940 en verkið tafðist vegna seinni heimsstyrjaldarinnar. Byggingu hennar var lokið árið 1943 og var sundlaugin formlega opnuð sunnudaginn 29. ágúst 1943. Þá hét hún einfaldlega Sundlaug Hafnarfjarðar. Sundlaugin var þá sjósundlaug, sjónum var dælt úr hafinu með rafmagnsdælu, hann hitaður með kolabrennslu og hreinsaður í hreinsitækjum áður en honum var dælt í laugina. Hafist var handa við að byggja yfir sundlaugina árið 1947 og lauk því verki 1953. Þá var hætt að nota sjó sem upphitaður var með kolum og þess í stað vatn notað sem var hitað með rafmagnsmótorum.

Arkitekt sundlaugarinnar var Guðjón Samúelsson.
Kraftlyftingadeild Glímufélagsins Ármanns

Kraftlyftingadeild Ármanns er aðili að Kraftlyftingasambandi Íslands. Deildin var stofnuð 25. mars 2009.

Deildin er í Íþróttamiðstöðinni Laugabóli, Engjavegi 7, 104 Reykjavík, beint á móti laugardalshöllinni.
AkureyrarAkademían

AkureyrarAkademían (AkAk) er sjálfseignarstofnun sem stofnuð var á grunni Félags sjálfstætt starfandi fræðimanna á Norðurlandi. AkAk er samfélag fólks á Norðurlandi sem hefur háskólapróf og/eða sinnir fræði- eða ritstörfum. AkureyrarAkademían stendur reglulega fyrir fundum, fyrirlestrum, málþingum og öðrum viðburðum.

Saga félagsins.

Fyrirmyndin að AkureyrarAkademíunni er sótt til ReykjavíkurAkademíunnar. Markmiðið með stofnun AkureyrarAkademíunnar var að nýta betur þekkingu fræðafólks á Norðurlandi, skapa þeim vettvang til miðlunar og umræðu inn á við sem og til samfélagsins. Fulltrúar stunda rannsóknir og ritstörf á víðu fræðasviði.

AkureyrarAkademían er staðsett í Árholti, Háhlíð 1.